ཛའ་བོ་བཟང་བོ་དང་རབ་ཏུ་སྦྱོར་བའི་ཆོ་ག་ལ་མཁས་པ། ལོ་བཅུ་གཉིས་མ་ནས་ཉི་ཤུ་
རྩ་ལྔའི་བར་ལོན་པ། དེ་ལ་ལོ་རྒས་པ་དངོས་གྲུབ་མི་སྐྱེ་བས་སྤངས་ནས། རིག་མ་མེད་ན་ཚོགས་
ཀྱི་འཁོར་ལོ་ཚང་བ་མི་འགྲུབ་པས། ཐབས་སོ་སོ་རེ་རེ་ལ་ཤེས་རབ་ཀྱང་དེ་ཉིད་ཀྱི་གྲངས་མཉམ་
པ་སྟེ། ཐབས་ཀུན་ལ་ཤེས་རབ་མ་གཅིག་ནི་འདིར་དངོས་སུ་ཕན་པ་མེད་དོ། །ཞེས་པ་སྒྲ་ཇི་
བཞིན་པའོ། །ཆོ་ག་ལ་སྦྱོར་བ་ནི། གནས་ཡིད་དུ་འོང་ཞིང་ཉམས་དགའ་བར། གནས་ཁང་བྱི་
དོར་དང་རྟེན་མཆོད་ལ་སོགས་པ་བཀྲམ་སྟེ། ཁྱད་པར་ཚོགས་ཀྱི་དཀྱིལ་འཁོར་གྱི་གནས་སུ་དྲི་
བཟང་དང་བདུད་རྩི་བྱུགས་ལ། ཚོགས་ཞིང་ལྷ་ཡབ་ཡུམ་སོ་སོའི་གནས་སུ། མེ་ཏོག་བཀྲམ་
པའི་དཀྱིལ་འཁོར་བྱས་ནས། དེར་ལྷ་སོ་སོའི་མིང་གིས་ཚོགས་ཞིང་གསལ་བཏབ་ལ། བདག་
ཉིད་མཆོད་པ་མཆོད་བྱ་མཆོད་བྱེད་ཀྱི་ལྷའི་ཏིང་ངེ་འཛིན་ལ་མཉམ་པར་བཞག་ནས། ཉེར་སྤྱོད་
ལྔ་དང་། གཟུགས་སྒྲ་ལ་སོགས་པའི་ཆགས་མཆོད་པ་སྣ་ཚོགས་རྣམས་ཀྱིས་མཆོད་ཅིང་། དེ་
ཡང་དཀྱིལ་འཁོར་གྱི་གཙོ་བོ་བླ་མ་རྡོ་རྗེ་སེམས་དཔའ་བཞིན་དུ་མོས་ནས། ཕྱི་ནང་གསང་བའི་
367

།བོ་དོང་པཎ་ཆེན་གྱི་གསུང་འབུམ་ཆེན་མོ།
དངོས་པོ་ཀུནགྱིས་མཆོད་པར་བྱའོ། །དེ་ལྟར་ཚོགས་ཞིང་མཆོད་པ་བྱས་པའི་རྗེས་ལ། དང་
བོར་སྦྱོར་བ་སྔོན་དུ་འགྲོ་བས། དཀྱིལ་འཁོར་རྒྱལ་མཆོག་བྱ་སྟེ། དེ་ཡང་ཕ་རྒྱུད་ལྟར་ན་ལྷ་
རྣམས་ལུགས་འབྱུང་དུ་འགོད་པ་དང་། མ་རྒྱུད་ལྟར་ན་ལུགས་ལྡོག་ཏུ་འགོད་ཅིང་། འཁོར་
རྣམས་འོད་གསལ་དུ་བཞུགས་ཏེ་ན་དར་གྱུར་པ། སྒྲུབ་པ་བོ་རྡོ་རྗེ་སེམས་དཔའི་ཕྱག་རྒྱ་ཆེན་
པོར་གསལ་བས། རང་གི་གསེར་སྒོ་ནས་བཅུག་ལ་ལྷའི་དངོས་པོ་ཕུང་ཁམས་སྐྱེ་མཆེད་སོགས་
ཀུན་དང་། སློབ་མ་རྣལ་འབྱོར་ཕོ་མོ་རྣམས་མཉམ་པར་ལྟ་བས་མངལ་འབྱིན་བྱས་པར་བསྒོམས་
ནས། ཚོགས་རྣམས་སྤྱན་དྲངས་ནས། སོ་སོའི་གདན་ལ་དགོད་པར་བྱ་ཞིང་། དེ་ལ་ཡང་དམ་
ཚིག་གཅིག་པ་ལ་སོགས་པའི་བསྟན་བཅོས་དང་། ཉམས་སུ་མྱོང་བ་སྟེ། དངོས་སུ་འགལ་བ་
དམ་ཚིག་མེད་པའམ། མི་གཅིག་པ་ལ་སོགས་པ་དང་། ཡུལ་དེའི་འཇིག་རྟེན་ཡ་རབས་ཀྱི་
སེམས་ལེགས་པར་སུན་ཕྱུང་བ་སོགས་འཇིག་རྟེན་ན་འགལ་བརྣམས་གདན་དེ་དང་དེར་གཞུག་
པར་མི་བྱ་ཞིང་། ཀུན་གྱི་དམ་ཚིག་གཅིག་ལ་གནས་ཞེས་པ་ལ་སོགས་པ་བསྟན་བཅོས་ལས་ཤིན་
ཏུ་གསལ་བར་གསུངས་པ་ཀུན། རྣམ་པ་ཀུན་གྱིས་དགུག་པར་བྱ་སྟེ། དེར་རྡོ་རྗེ་སློབ་དཔོན་གྱི་
ཆས་སུ་བཞུགས་པ་བྱོན་པ་ལ། སྒོ་ཁང་དུ་ཞབས་གསལ་ལ་སོགས་པས་ཡང་དག་པར་མཆོད་
ནས། ཚོགས་ཀྱི་འཁོར་ལོའི་ཆས་སུ་བཞུགས་པ་ཐབས་རྣམས་དང་། དེ་བཞིན་དུ་འཁོར་ལོ་
གནས་པ་གཞན་ཏེ། ཤེས་རབ་མ་རྣམས་དལ་འཁོར་གྱི་ལྷ་ཡབ་ཡུམ་རྣམས་བཞིན། སོ་སོའི་
གདན་ལ་བཞུགས་པར་ཤེས་པར་བྱ་སྟེ། ཡེ་ཤེས་ཐོབ་པ་དབང་བོ་རབ་ཏུ་གྱུར་པ་རྣམས་འདུ་བ་
ཡིན་ན། དེ་ཁོ་ནལྟར་བྱ་ཞིང་། ཅུང་ཟད་དྲོད་ཐོབ་པ་སོགས་ཡིན་ན། །ལས་ཀྱི་རྡོ་རྗེས་ཞུ་བ་
འབུལ་བ་ལ་སོགས་པ་ཡོངས་སུ་གྲགས་པའི་ཆོ་ག་བཞིན་བྱའོ། །དེའི་ཚེ་སྤང་བྱའི་བསླབ་པ།
ཚོགས་ཀྱི་འཁོར་ལོར་ལོང་གཏམ་སྨྲ་བ་དང་། ཆགས་སྡང་གིས་བལྟ་བ་ལ་སོགས་རྩོད་པ་དང་།
368

༄༅། །དཔལ་གསང་བ་འདུས་པ་བཞུགས་སོ། །
༼མོ༽
དེ་བཞིན་དུ་བཟའ་བཏུང་བསྐྱུག་པ་དང་། མཆིལ་སྣབས་འདོར་བ་དང་། སྟབས་རྐང་རྒོད་པ་
དང་། རྐང་བ་དང་ལག་པ་བརྐྱང་བ་དང་། ཡང་ཡང་དུ་ལྷ་ང་བ་རྣམས་དུས་ཀུན་ཏུ་མི་བྱ་ཞིང་།
པདྨ་ལ་སོགས་པའི་ཕྱག་རྒྱ་དང་། སམ་བོ་ཏ་ཀང་ལ་སོགས་པའི་མཁའ་འགྲོའི་བརྡའི་ཚིག་དང་
ངག་ལ་སོགས་པ་དང་བོར་ཤེས་པར་བྱས་ནས། རང་ཤེས་ཀྱིས་ཆོ་ག་ལྟར་ཚོགས་འཁོར་དུ་གླུ་
གར་མི་བྱ་ཞིང་། གཙོ་བོ་ལ་སྣོད་ཀྱི་མཆོག་ཐོད་པ་རོ་གཅིག་པ་མཚོན་པའི་དུམ་བུ་གཅིག་
པའམ། དེ་མེད་ན་སྐུ་གསུམ་མཚོན་པ་དུམ་བུ་གསུམ་པ་རྣམས་མེ་ཏོག་སྟེ་ཡོ་བྱད་ཀྱི་དྭངས་མ་
སྣ་ཚོགས་ཀྱིས་མཆོད་པར་བྱ་ལ་ཁྱད་པར་ལྷའི་ཆང་དང་ཤ་ལ་སོགས་པས་གང་བ་དག་ཕྱག་རྒྱ་
མ་ལ་སོགས་པ་སེམས་ལེགས་པར་མཉམ་པར་བཞག་སྟེ་དབུལ་ཞིང་། ཚོགས་གཞན་རྣམས་ལ་
ཡང་ཐོད་པ་ལ་སོགས་པ་སྣོད་སོ་སོའི་སྣོད་ཡོ་བྱད་ཀྱི་དྭངས་མ་མེ་ཏོག་མཆོག་གིས་ཡོངས་སུ་
བཀང་བ་དབུལ་ལོ། །དེ་ཡང་ཚོགས་ལ་ལོངས་སྤྱོད་པའི་ཐོག་མར་ཡིད་དམ་གྱི་དཀྱིལ་འཁོར་
དང་། ཆོས་སྐྱོང་ལ་སོགས་པའི་གཏོར་མ་སྦྱིན་ཞིང་། དེའི་རྒྱུ་ཡང་སྔར་བཤད་པའི་ཚོགས་ཀྱི་ཡོ་
བྱད་ཀྱི་ཕུད་བཟའ་བ་དང་། བཅའ་བ་དང་། བཏུང་བ་དང་། མེ་ཏོག་ལ་སོགས་པ་དང་ལྡན་
པའོ། །དེ་ནས་ལས་ཀྱི་རྡོ་རྗེས་ཡང་ཡང་ཕྱག་བྱ་བས་དམ་ཚིག་གིས་བཏུང་བ་ལ་སྒོ་དྲངས་ཤིང་།
ལེན་པ་བོས་པད་ཀོར་གྱི་ཕྱག་རྒྱ་བཅངས་ནས་བཏུང་བར་བྱ་ལ། ཆང་གང་གིས་མྱོས་པའི་སྒོ་
ནས་ཆགས་སྡང་དུ་འགྱུར་ཏེ། དགའ་བ་རྣམ་པར་ཉམས་པའི་བཏུང་བ་མི་བྱའོ། །དེ་ནས་བཟའ་
བ་ལ་སོགས་པའི་ཡོ་བྱད་ཐམས་ཅད་གཏོར་མའི་སྐབས་ལྟར། ཨོཾ་གྱིས་སྦྱང་བ་དང་། ཨཱཿས་སྦར་
བ་དང་། ཧཱུཾ་གིས་རྟོགས་པར་བྱས་ནས། ཡང་དག་པར་སྤྱོད་པར་བྱ་སྟེ། ཁྱད་པར་གུར་ཀུམ་སྟེ་
དྲི་ཆེན་དང་། ཙན་དན་དམར་བོ་རཀྟ་དང་། དཔའ་བོ་ཤ་ཆེན་དང་། གངས་ཆུ་ཁུ་བ་དང་།
དྭགས་ལྟེ་བ་གླ་རྩི་སྟེ་དྲི་ཆུ་རྣམས་སྦྱངས་བ་ལ་སོགས་པ་འདི་ནི། འདི་ནི་རྫས་གཞན་རྣམས་ཀྱང་
རི་
369

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རྣལ་འབྱོར་དག་བྱེད་བདུད་རྩི་ལྔ་སྟེ། རིགས་ལྔའི་རང་བཞིན་བཟང་བོ་འདི་རྣམས་རབ་ཏུ་སྤྱད་
པར་བྱའོ། །ཚུལ་ཇི་ལྟར་ན་དཔའ་བོ་དང་རྣམས་ཀྱིས་རིམ་པ་བཞིན་དུ་སྦོམ་པོའི་མཐེ་བོང་དང་།
མིང་མེད་སྲིན་ལག་སྦྱོར་བས་ཕོ་མོ་གང་གི་ལྕེ་རྩེས་མྱང་བར་བྱ་སྟེ། དེ་ཡང་ཁའི་པདྨའི་དབུས་
སུ་ལྟེ་བར་བྱང་ཆུབ་ཀྱི་སེམས་དམ་པའི་ངོ་བོ་ཧཱུཾ་ལས་བྱུང་བའི་རྡོ་རྗེ་ཧཱུྃ་གིས་མཚན་པ་བཀོད་
ནས། གཉུག་མ་མངོན་དུ་བྱས་པའི་བསམས་པས་བླ་ན་མེད་པའི་མཆོད་པར་བྱའོ། །བྱང་ཆུབ་ཀྱི
སེམས་འགོད་པའི་ཚུལ་ཡང་། པདྨའི་ལྟེ་བར་དབུས་ལས་དཔའ་བོ་བྱང་ཆུབ་ཀྱི་སེམས་ཀྱི་དོན་
གྱི་མཚན་ཉིད་ནི། རྡོ་རྗེ་ཧཱུཾ་གིས་མཚན་པ་སྟེ། དེ་རྣམས་མི་ཤེས་པར་བདུད་རྩི་མྱང་བའི་ཚོགས་
ཀྱིས་འཁོར་ལོ་བྱས་ཀྱང་། ཚོགས་ཀྱི་འཁོར་ལོའི་འབྲས་བུ་དངོས་གྲུབ་ཐམས་ཅད་སྩོལ་བ་མེད་
པས། དེ་ཉིད་ཤེས་ནས་སྤྱད་པར་བྱ་སྟེ། དེ་ལྟ་བུའི་རིམ་པ་ཅུང་ཟད་ཙམ་ཡང་མ་ཚང་བ་མེད་པ་
ནི། ཕྱིའི་ཚོགས་ཀྱི་འཁོར་ལོའི་སྤྱོད་པ་སྟེ་དྲང་བའི་དོན་ནོ། །ཡང་ཐོག་མར་དང་བོའི་སྦྱོར་བ་
བྱས་པའི་རྗེས་སུ་རྡོ་རྗེ་སློབ་དཔོན་གྱིས་རིག་མ་ཡིད་དུ་འོང་བ་ཉམས་དགའ་བ་བཅུ་དྲུག་ལྡན་
པ། འདུ་ཤེས་གསུམ་ལྡན་ལ་སོགས་པས་སྙོམས་པར་འཇུག་པས་མེ་ཏོག་དཀར་དམར་གྱི་
དཀྱིལ་འཁོར་སྙིང་བོ་ལེན་པར་བྱ་སྟེ། དེར་ཕན་ཚུན་ལྟ་བས་ཡིད་འཕྲོག་པའི་གཟུགས་དང་།
འཛུམ་ཞིང་དགོད་པས་སྙན་པའི་གླུ་སྒྲ་དང་། འོ་བྱེད་ཅིང་སྙོམས་པའི་ཁའི་ཙན་དན་གྱི་དྲི་ཞིམ།
ཀ་ར་སོགས་དང་ལྡན་པས་ཕན་ཚུན་ལྕེ་འཇིབ་པའི་རོ་དང་། ནུ་མའི་བུམ་པ་བསྒུལ་བ་དང་། རྡོ་
རྗེ་ནོར་བུའི་ཅོད་པན་སྦྱིན་པ་དང་། རྡོ་རྗེ་དྲིལ་བུ་མཉམ་པར་སྦྱོར་བའི་རེག་བྱ་རྡོ་རྗེ་མ་ལ་
སོགས་པ་མཆོད་པ་སྣ་ཚོགས་ཀྱིས་མཆོད་པར་བྱའོ། །དེ་ནས་རིག་མ་དེས་ཀྱང་། ཚོགས་ཀྱི་
གཙོ་བོ་དེ་ཉིད་གཟུགས་སྒྲ་ལ་སོགས་པའི་དངོས་པོ་ཀུན་གྱི་རྡོ་རྗེ་སེམས་དཔའ་བཞིན་དུ་
མཆོད་པར་བྱའོ། །དེ་ལྟར་གཙོ་བོ་ཡབ་ཡུམ་གྱི་གསང་བའི་ཚོགས་ཀྱི་མཆོད་པ་བྱས་པའི་རྗེས་
370

།དཔལ་གསང་
ང་བ་འདུས་པ་བཞུགས་སོ། །
.: .
ལ། དཀྱིལ་འཁོར་རྒྱལ་མཆོག་སྒོམ་པ་ནི་སྔར་ལྟར་བྱ་སྟེ། དེ་ལྟར་བླ་མས་རང་གི་རིག་མ་སྐྱེད་
རིམ་གྱིས་དབང་བོ་ལེགས་སྦྱངས་པས་ཡིད་འཕྲོག་པ། ལས་རླུང་ལྡང་འཇུག་གནས་གསུམ་གྱི་
སྲོག་རྩོལ་ལེགས་པར་གོམས་པའམ། ལས་རླུང་དབུ་མར་ཆུད་པའི་རྣལ་འབྱོར་གྱིས་སྤྲོས་པ་
ཐམས་ཅད་ནུབ་པའི་འོད་གསལ་ལ་བཞག་པ།
ཟུང་འཇུག་མཁའ་འགྲོའི་བསྐུར་ལངས་པ་པང་
དུ་བཟུང་ནས། ཕན་ཚུན་ལྟ་བས་ཡིད་འཕྲོག་པའི་གཟུགས་དང་། འཛུམ་ཞིང་དགོད་པས་སྙན་
པའི་གླུ་སྒྲ་དང་། འོ་བྱེད་ཅིང་སྙོམས་པའི་ཙན་དན་གྱི་དྲི་ཞིམ་དང་། ཀ་ར་ལ་སོགས་པ་དང་ལྡན་
པས་ཕན་ཚུན་ལྕེ་འཇིབ་པའི་རོ་དང་། ནུ་མའི་བུམ་པ་བསྒུལ་བ་དང་། རྡོ་རྗེ་ནོར་བུའི་ཅོད་པན་
སྦྱིན་པ་དང་། རྡོ་རྗེ་དྲིལ་བུ་མཉམས་པར་སྦྱོར་བའི་རེག་བྱ་རྡོ་རྗེ་མ་ལ་སོགས་པ་མཆོད་པ་སྣ་
ཚོགས་ཀྱིས་མཆོད་ནས། ཕྱག་རྒྱ་མ་དེ་ཉིད་བླ་མའི་གདནདུ་བྱས་ནས་རོལ་བར་བྱ་ཞིང་། རླུང་
གི་རྒྱལ་ཐབས་མངོན་དུ་མ་གྱུར་པར་བདེ་བ་ཚོགས་པའི་ཚོགས་ཀྱི་འཁོར་ལོའི་དབུས་སུ་འདོད་
པས་གསུངས་པའི་ལོང་གཏམ་སྨྲ་བ་དང་། འདོད་པ་བཞིན་མ་གྲུབ་པའི་རྩོད་པ་མི་སྨྲ་ཞིང་། རྡོ་
རྗེས་ག་བུར་བསྐྱུག་པ་སྣབས་འདོར་བ་དང་། དྲིལ་བུ་ལྕེ་ལས་མཆིལ་མ་འདོར་བ་དང་། འདོད་
པས་དྲེགས་པའི་སྟབས་རྒོད་དང་ངང་ལངས་པས་རྐང་ལག་ཡན་པར་བརྐྱང་བ་དང་། ཞི་བཞིན་
དུ་ནན་གྱིས་ཡང་ཡང་ལྡང་བའི་སྦྱོར་བ་མི་བྱ་བར། སྟེང་འོག་ཕན་ཚུན་རྒྱས་འདེབས་པའི་ཕྱག་
རྒྱ་དང་། གང་ལས་བདེ་བ་འཕེལ་བ་སྐུལ་བའི་བརྡ་དང་། མཆོག་ཏུ་དགའ་བས་དྲེགས་པའི་
གསང་སྐུད་ཐུན་མོང་མ་ཡིན་པ་ཕན་ཚུན་འབད་པས་བྱ་ལ། སྟེང་གི་བཀའ་ལུང་མེད་པར། འོག་
གི་རང་ཤེས་ཀྱིས་གླུ་གར་གྱི་སྦྱོར་བ་མི་བྱ་སྟེ། དེ་ལྟར་ཚོགས་པ་ཐམས་ཅད་ཀྱིས་གསང་བའི་
ཚོགས་ཀྱིས་འཁོར་ལོ་ལ་སྤྱད་པར་བྱའོ། །འོན་ཏེ་རླུང་གི་རྒྱལ་ཐབས་མངོན་དུ་གྱུར་ཏེ། གཙོ་བོ་
རྡོ་རྗེ་སེམས་དཔའ་ལ་དབུ་མ་སྟོབས་སུ་གྱུར་པའི་པདྨའི་སྣོད་གང་དུ་སྤྲོས་མེད་མི་རྟོག་པ་ཁོ་ན་
371

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
སྐྱེད་པའི་དུམ་བུ་གཅིག་པ་སྡུག་བསྔལ་ཀུན་ཡོང་བའི་མཚན་ཉིད་བཟང་བོའི་དམའ་ན་སྣང་བ་
གསུམ་འཆར་བའི་དུམ་བུ་གསུམ་པར་ཀུན་རྫོབ་དང་དོན་དམ་པའི་མེ་ཏོག་དཀར་དམར་གྱི་
མཆོད་པ་སྣ་ཚོགས་པས་ཚིལ་བར་མཆོད་པར་བྱ་སྟེ། བདེ་བ་འབའ་ཞིག་སྟེར་བའི་ལྷའི་ཆང་
མཆོག་གིས་བཀང་ནས་བདེ་དྲོད་ལེགས་པར་མཉམ་པར་བཞག་སྟེ། དགྱེས་པར་དབུལ་ཞིང་།
ཚོགས་པ་གཞན་གྱིས་ཀྱང་སོ་སོའི་སྣོད་མེ་ཏོག་དཀར་དམར་མཆོག་གིས་བཀང་བ་མྱོང་བར་བྱ་
སྟེ། དེའི་ཚེ་ཡང་སྔོན་ཕྱིའི་ཚོགས་ཀྱི་དུས་བཞིན་གྱི་བཟའ་བ་དང་། བཏུང་བ་སོགས་མཆོག་
དང་ལྡན་པས་ཐོག་མར་རང་རང་གི་མཁའ་འགྲོ་ལ་གཏོར་མ་ཆེན་པོ་སྦྱིན་ཞིང་། དེ་ལྟར་ཡང་རྡོ་
རྗེ་འདུད་ཅིང་ཕྱག་བྱས་ཏེ། མཐར་རུས་སྦལ་ལ་སོགས་པའི་ཕྱག་རྒྱ་བཅངས་ལ། རྡོ་རྗེ་ཆུ་འཐུང་
གི་སྦྱོར་བས་ཐིག་ལེ་དཀར་དམར་ལྷག་མ་མེད་པར་བཏུང་བར་བྱའོ། །ཐབས་གང་གིས་ལྷག་མ་
ལུས་པས་དགའ་བ་རྣམ་པར་མཉམ་པར་འགྱུར་བ་དེ་འདྲའི་བཏུང་བར་མི་བྱ་སྟེ། ཁྲོ་ཆུ་འཐུང་
བ་ལ་སོགས་པས་རྟག་ཏུ་སྡུག་བསྔལ་བར་འགྱུར་བའི་ཕྱིར་རོ། །དེ་ནས་དེ་ལྟར་བཟའ
་་ལྟར་བཟའ་བཏུང་སྤྱད་
པའི་ཆོ་ག་བཤད་པར་བྱ་སྟེ། རྡོ་རྗེའི་སྤྱི་བོར་ཨོཾ་གྱིས་བདུད་རྩི་སྦྱང་བ་དང་། པདྨའི་ལྟེ་བར་ཨཱ༔
བདུད་རྩི་པདྨ་དང་། ནོར་བུའི་སྙིང་བོ་ཧྭགིས་བདུད་རྩི་རྟོགས་པར་བྱས་ནས། བདུད་རྩི་ལ་
སྤྱད་པར་བྱ་སྟེ། སྦོམ་པོ་རྡོ་རྗེ་ནོར་བུ་དང་། མིང་མེད་པདྨའི་རྩ་མཛེས་མ་རྟོག་མེད་མ་སྦྱོར་བས།
དཔའ་བོའི་རྡོ་རྗེའི་ལྕེས་མྱང་ཞིང་། རྣལ་འབྱོར་མའི་པདྨའི་ལྕེ་མྱང་བར་བྱ་སྟེ། དེ་ཡང་པདྨའི་
དབུས་སུ་ཟེའུ་འབྲུའི་ཁ་ལ་བྱང་ཆུབ་ཀྱི་སེམས་བཀོད་པ་གཙོ་བོར་མྱངས་པས་བླ་ན་མེད་པའི་
མཆོད་པ་བྱའོ། །འོ་ན་དམ་ཚིག་དང་ལྡན་པ་ཐམས་ཅད་ཀྱིས་ཚོགས་ཀྱི་འཁོར་ལོར་དེ་ལྟ་བུ་
བྱའམ་ཞེ་ན། ཐབས་དང་ཤེས་རབ་གཉིས་ཀའི་སྤྲུལ་བའི་འཁོར་ལོ་ལ་སོགས་པ་འཁོར་ལོ་བཞིའི་
ལྟེ་བ་ནི་དཔའ་བོ་དང་། དེས་མཚན་པ་དཔའ་མོའི་གདན་ཡིན་ལ། གདན་དེར་རྩ་ཁམས་དཔའ་
་:་
372

སང་འདུས་རྩ་རྒྱུད་ཀྱི་འགྲེལ་བ་ཟླ་བའི་སྙེ་མ།
༼མོ༽
བོ་ཡབ་ཡུམ་འབར་འཛག་ཁ་སྦྱོར་གྱི་དོན་གྱི་མཚན་ཉིད་ཉམས་སུ་མྱོང་བས་ཤེས་པར་བྱས་ནས།
གདོང་གསང་བའི་ཚོགས་ཀྱི་འཁོར་ལོ་བྱས་ཏེ། འདི་ལྟར་གང་གི་ཚེ་ཤིན་ཏུ་རྣམ་པར་དག་པ་
ལྷའི་འདུ་ཤེས་དང་། སྔགས་ཀྱི་འདུ་ཤེས་དང་། ཆོས་ཀྱི་འདུ་ཤེས་དང་། དེ་ཡང་སྒྱུ་མ་ལྟ་བུའི་
འདུ་ཤེས་དང་། ནམ་མཁའ་ལྟ་བའི་འདུ་ཤེས་དང་། རྣམ་པར་མི་རྟོག་པའི་ཏིང་ངེ་འཛིན་དང་
ལྡན་པས། ཐབས་དང་ཤེས་རབ་ཀྱི་དམ་ཚིག་ལས་མ་ཉམས་པར་གྱུར་པ་ན། རྣལ་འབྱོར་མ་
རྣམས་ཀྱིས་སྐུ་དང་གསུང་དང་ཐུགས་ཀྱིས་བྱིན་གྱིས་བརླབས་པས། ལུས་དང་། ངག་དང་།
སེམས་ཀྱི་ཡོན་ཁྱད་པར་ཅན་ཐོབ་པས། དགའ་བར་འགྱུར་ལ། དེའི་ཚེ་རྡོ་རྗེ་གླུ་དང་གར་སྔོན་དུ་
འགྲོ་བས་ལུས་ངག་སྦྱངས་ཏེ། དཀྱིལ་ཀྲུང་གི་གཞུའི་དབྱིབས་ཅན་གྱི་ཆང་བཟུང་གསང་བའི་
རླུང་མེ་མ་དང་། གཉིད་མ་བསྲུབས་པས་སུམ་མདོའི་མེ་སྦར་ཏེ། ཐབས་ཤེས་ཡབ་ཡུམ་གཉིས་
ཀའི་པདྨ་རྒྱས་པར་བདུད་རྩི་ལྔའི་རྫས་ཀྱི་སྲེག་རྫས་ཐམས་ཅད་དང༌། ཁྱད་པར་ཤེས་རབ་ཀྱི་
རྫས་དཀར་དམར་སྐོལ་སྦྱང་སོགས་བྱས་ནས། ལྟེ་སྙིང་མགྲིན་གཙུག་གི་རྩ་དང་། ཁམས་ཡོངས་
སུ་དག་པའི་དཔའ་བོ་མཁའ་འགྲོ་མ་ཡབ་ཡུམ་ཐམས་ཅད་ལ་རླུང་སྦྱོར་ལ་བདེ་བླགས་ཀྱིས་
བདེ་བ་ཆེན་པོ་དཀར་དམར་གྱི་བདུད་རྩི་མཆོག་གིས་ཚིམ་པར་བྱས་པས། ཐབས་ཤེས་ཀྱི་
དབང་བོ་ཤིན་ཏུ་རྒྱས་པར་འགྱུར་རོ། །དེ་ལྟ་མ་ཡིན་ན་ཚོགས་ཀྱི་འཁོར་ལོ་དངོས་གྲུབ་ཐམས་
ཅད་སྩོལ་བའི་འབྲས་བུ་མེད་པར་འགྱུར་བས་རང་བྱིན་རླབས་དེ་ལྟ་བུ་ལ་འབད་པར་བྱ་སྟེ། དེ་
ལྟའི་རིམ་པ་ཅུང་ཟད་ཀྱང་མ་ཚང་བ་མེད་པ་ནི། ནང་ངམ་གསང་བའི་ཚོགས་ཀྱི་འཁོར་ལོ་སྤྱོད་
པ་ཡིན་ལ། དེ་ཡིས་ཡང་དག་པའི་དངོས་གྲུབ་འགྲུབ་པར་འགྱུར་བས་དེ་ལྟར་འབད་པར་བྱའོ། །
ཞེས་པ་ངེས་པའི་དོན་ནོ། །གསང་བའི་ཚིག་གིས་བརྡ་དང་། ཕྱག་རྒྱ་དང་། ཕྱག་རྒྱའི་ལན་ལ་
སོགས་པ་ནི། ཚོགས་ཀྱི་འཁོར་ལོ་ཇི་ལྟར་བྱ་བ་ཉིད་དུ་གསལ་བར་ཕྱེ་ཟིན་ཏོ། །དཔལ་གསང་བ་
:
373

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འདུས་པའི་ཚོགས་ཀྱི་འཁོར་ལོའི་ཚིག་དོན་རྣམ་པར་ངེས་པའི་ལེའུ་སྟེ་གསུམ་པའོ།། །།
དཔལ་དེ་ཁོ་ན་ཉིད་འདུས་པ་ལས། གསང་བ་འདུས་པའི་ཚོགས་ཀྱི་འཁོར་ལོ་རིམ་པར་
ཕྱེ་བ་ཉིས་བརྒྱ་ཉི་ཤུ་རྩ་དགུ་བ་རྫོགས་སོ།། །། ༼ ལེའུ་ཕྲན་ཉེར་